Үткәүелдә күҙәтеү камералары, яҡтыртыу ҡорамалдары ҡуйылған, коляскала хәрәкәт итеүселәр өсөн айырым менеү-төшөү юлы эшләнгән. Туннелдең төп өлөшөндә һыу үлсәү узелы, йыйыштырыу ҡорамалдарын һаҡлау, насос һәм электр щиты бүлмәләре урынлашҡан. Ер аҫты үткәүеленән йылға яры буйына сыҡҡан урында быяла менән көпләнгән ҡарау майҙансығы йыһазландырылған.